stanford-oval/wikipedia huggingface dataset:
טרבור פרנסיס
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1970/1971 | ברמינגהאם סיטי | אנגליההליגה האנגלית השנייה | 22 | 16 |
| 1971/1972 | ברמינגהאם סיטי | אנגליההליגה האנגלית השנייה | 39 | 12 |
| 1972/1973 | ברמינגהאם סיטי | אנגליההליגה האנגלית הראשונה | 31 | 6 |
| 1973/1974 | ברמינגהאם סיטי | אנגליההליגה האנגלית הראשונה | 37 | 6 |
| 1974/1975 | ברמינגהאם סיטי | אנגליההליגה האנגלית הראשונה | 23 | 13 |
| 1975/1976 | ברמינגהאם סיטי | אנגליההליגה האנגלית הראשונה | 35 | 17 |
| 1976/1977 | ברמינגהאם סיטי | אנגליההליגה האנגלית הראשונה | 42 | 21 |
| 1977/1978 | ברמינגהאם סיטי | אנגליההליגה האנגלית הראשונה | 42 | 25 |
| 1978 | דטרויט אקספרס | ארצות הבריתNASL‏ | 19 | 22 |
| 1978/1979 | ברמינגהאם סיטי | אנגליההליגה האנגלית הראשונה | 9 | 3 |
| 1978/1979 | נוטינגהאם פורסט | אנגליההליגה האנגלית הראשונה | 20 | 6 |
| 1979 | דטרויט אקספרס | ארצות הבריתNASL‏ | 14 | 14 |
| 1979/1980 | נוטינגהאם פורסט | אנגליההליגה האנגלית הראשונה | 30 | 14 |
| 1980/1981 | נוטינגהאם פורסט | אנגליההליגה האנגלית הראשונה | 18 | 6 |
| 1981/1982 | נוטינגהאם פורסט | אנגליההליגה האנגלית הראשונה | 2 | 2 |
| 1981/1982 | מנצ'סטר סיטי | אנגליההליגה האנגלית הראשונה | 26 | 12 |
| 1982/1983 | סמפדוריה | איטליהסרייה א' | 14 | 7 |
| 1983/1984 | סמפדוריה | איטליהסרייה א' | 16 | 3 |
| 1984/1985 | סמפדוריה | איטליהסרייה א' | 24 | 6 |
| 1985/1986 | סמפדוריה | איטליהסרייה א' | 14 | 1 |
| 1986/1987 | אטאלנטה | איטליהסרייה א' | 21 | 1 |
| 1987/1988 | גלאזגו ריינג'רס | סקוטלנדליגת העל הסקוטית | 18 | 0 |
| 1987/1988 | קווינס פארק ריינג'רס | אנגליההליגה האנגלית הראשונה | 9 | 0 |
| 1988 | וולנגונג סיטי | אוסטרליהליגת העל האוסטרלית | 3 | 2 |
| 1988/1989 | קווינס פארק ריינג'רס | אנגליההליגה האנגלית הראשונה | 19 | 7 |
| 1989/1990 | קווינס פארק ריינג'רס | אנגליההליגה האנגלית הראשונה | 4 | 5 |
| 1989/1990 | שפילד ונסדיי | אנגליההליגה האנגלית הראשונה | 12 | 0 |
| 1990/1991 | שפילד ונסדיי | אנגליההליגה האנגלית השנייה | 38 | 4 |
| 1991/1992 | שפילד ונסדיי | אנגליההליגה האנגלית הראשונה | 20 | 1 |
| 1992/1993 | שפילד ונסדיי | אנגליהפרמייר ליג | 5 | 0 |
| 1993/1994 | שפילד ונסדיי | אנגליהפרמייר ליג | 1 | 0 |
| סך הכל קריירה | סך הכל קריירה | סך הכל קריירה | 627 | 232 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1977 | 7 | 1 |
| 1978 | 5 | 1 |
| 1979 | 5 | 2 |
1980: 1
| 1981 | 5 | 0 |
| 1982 | 10 | 5 |
| 1983 | 8 | 2 |
| 1984 | 4 | 0 |
| 1985 | 6 | 0 |
| 1986 | 1 | 0 |
| סה"כ | 52 | 12 |
פרנסיס, 2009
יוריס דלבינש

יוריס דלבינש (בלטבית: Juris Dalbiņš; נולד ב-1 בינואר 1954) הוא איש צבא ופוליטיקאי לטבי. כיהן כמפקד המטה המשותף (מקביל לרמטכ"ל) של לטביה בשנים 1994–1998. לאחר מכן שימש כחבר הסאימה בשנים 1998–2010.
ביוגרפיה

דלבינש נולד בדובלה ב-1 בינואר 1954. לאחר סיום לימודיו עבד כמורה באיסליצה (ריטאוסמס (לטב')). ב-1992, לאחר התפרקות ברית המועצות והקמתו מחדש של הצבא הלטבי, הוא התגייס לצבא. הוא התקדם במהירות בסולם הדרגות, וב-25 באוקטובר 1994 מונה למפקד המטה המשותף (מקביל לרמטכ"ל). ב-8 ביולי 1998 הוא נאלץ להתפטר לאחר שהשתתף בטקס להנצחת הלגיונרים הלטבים שלחמו עם הוואפן אס אס במלחמת העולם השנייה. מיד עם פרישתו מהצבא, הוא הצטרף למפלגת העם, וב-2 בנובמבר של אותה שנה נבחר לסאימה (הפרלמנט הלטבי). ב-2001 הוא התפטר מתפקידו ונבחר למועצת העיר ריגה. ב-5 בנובמבר 2002 הוא נבחר בשנית לסאימה. ב-7 בנובמבר 2006 הוא נבחר לסאימה בפעם השלישית. ב-2009 הוא ניסה להיבחר לפרלמנט האירופי אולם נכשל. בבחירות לסאימה ה-10 ב-2 באוקטובר 2010 הוא התמודד מטעם מפלגת לטובת לטביה, אולם לא נבחר.
טמפלס

| --- | --- |

טמפלס בשנת 2014
 מקום הקמה:  קטרינג 
 תקופת הפעילות:  מ-2012
 סוגה:  רוק פסיכדלי • רוק אלטרנטיבי • פופ • פופ רוק • סינת'-פופ • נאו-פסיכדליה
 חברת תקליטים:  Heavenly Recordings, Fat Possum Records
 templestheband.com
 חברים
 ג'יימס בגשו טום וורמסלי אדם סמית' רנס אוטינק
 חברים לשעבר
 ג'ק פרינס סאם טומס
 
ג'יימס בגשו
טמפלס בפסטיבל Coachella,‏ 2014
טמפלס (באנגלית: Temples) היא להקת רוק פסיכדלי אנגלית מקטרינג שבנורת'האמפטונשייר. הלהקה נוסדה בשנת 2012 על ידי הזמר והגיטריסט ג'יימס בגשו (בגשו נולד ב-1986), והבסיסט טום וורמסלי. הרכב הלהקה הושלם מאוחר יותר עם הצטרפותו של הקלידן והגיטריסט אדם סמית' והמתופף סמואל טומס. הלהקה הוציאה עד כה ארבעה אלבומי אולפן, שני מיני-אלבומים ומספר סינגלים. אלבום הבכורה של הלהקה, "Sun Structures", יצא בשנת 2014 ודורג במקום השביעי במצעד הפזמונים הבריטי. הלהקה חתומה בחברת התקליטים Heavenly Recordings.
חברי הלהקה > נוכחיים

ג'יימס אדווארד בגשו – סולן וגיטריסט ראשי
אדם תומאס סמית' – גיטרת ליווי
תומאס אדווארד ג'יימס וורמסלי – גיטרה בס, קולות ליווי
רנס אוטינק – תופים
חברי הלהקה > בעבר

סמואל טומס – תופים
ג'ק פרינס – תופים
דיסקוגרפיה > אלבומי אולפן

Sun Structures‏ (5 בפברואר 2014)
Volcano‏ (3 במרץ 2017)
Hot motion ‏ (24 ספטמבר 2019)
Exotico ‏ (14 באפריל 2023)
דיסקוגרפיה > אלבומי רמיקסים

Sun Restructured‏ (10 בנובמבר 2014)
דיסקוגרפיה > מיני-אלבומים

Shelter Song EP‏ (7 ביולי 2014)
Mesmerise Live EP‏ (16 בספטמבר 2014)
דיסקוגרפיה > סינגלים

"Shelter Song" / "Prisms"‏ (12 בנובמבר 2012)
"Colours to Life" / "Ankh" ‏(24 ביוני 2013)
"Keep In the Dark" / "Jewel of Mine Eye"‏ (7 באוקטובר 2013)
"Mesmerise"‏ (20 בנובמבר 2013)
"Move with the Season"‏ (3 בנובמבר 2014)
"Certainty"‏ (26 בספטמבר 2016)
"Strange or Be Forgotten"‏ (10 בינואר 2017)
הערות שוליים

↑  Dave Simpson, Temples – review, the Guardian, ‏2013-10-16 (באנגלית)
↑  "BMI | Repertoire Search". archive.is. 2016-04-09. נבדק ב-2018-10-07.
↑  TEMPLES | full Official Chart History | Official Charts Company, www.officialcharts.com (באנגלית)
↑  "DiS meets Temples". DrownedInSound (באנגלית). נבדק ב-2018-10-07.
↑  Temples announce new single ‘Move With The Season’ and details of their Winter UK tour // Heavenly Recordings, ‏2016-12-27
| --- | --- |
בקרת זהויות :  NLI: 987012515876905171  ISNI: 0000 0004 7024 4545  LCCN: no2001061219  MusicBrainz: 1916fc94-bf9c-4ba2-90b0-22ebb5444d57  VIAF: 144579691   WorldCat (עם VIAF): 144579691
יוסף ביגון

ר' יוסף ביגון לפני שנספה בשואה ב-1942
הרב יוסף ביגון (תרס"א, 1901 – תמוז תש"ב, 1942) היה איש תנועת המוסר ואיש חינוך יהודי ליטאי שפעל בפולין. כיהן כמשגיח בישיבת עץ חיים בהיידה שבבלגיה. נספה בשואה.
תולדותיו

נולד בויסוקי שבליטא הפולנית. בתקופת מלחמת העולם הראשונה למד בישיבת רמיילס שבווילנה, בשנות ה-20 למד בישיבת גרודנה ובישיבת מיר, והיה מתלמידי המשגיח הרב ירוחם ליבוביץ.
בשנות ה-30 עבר להתגורר בוורשה והיה פעיל מאוד בתחום החינוך היהודי והתורני בעיר. במשך תקופה התגורר בקרקוב, ואף בה המשיך בפעילותו החינוכית והמוסרית.
בקרקוב לימדה אשתו, חנה לבית גרוספלד, בסמינר למורות "בית יעקב". וגם הוא היה פעיל בסמינר הזה, וברשת החינוך של "בית יעקב" בפולין כולה.
היה בקשר קרוב עם האדמו"ר רבי משה'ניו פרידמן מבויאן-קראקא. באותה תקופה העלה על הכתב, ביידיש, תוכנית הצלה רוחנית חינוכית לנוער היהודי בזמננו והפיץ אותה במטרה לעודד נדיבים יהודים בארצות הברית לממנה. לימים היא יצאה כחיבור בעברית, תחת השם "עינא פקיחא" - "הבו גודל", בעריכתו ותרגומו של תלמידו אליהו כי טוב.
ראש ישיבת עץ חיים בהיידה שבבלגיה, הרב שרגא פייבל שפירא, הזמינו לכהן כמשגיח בישיבתו. במשך תקופה הוא שהה בישיבה ומסר שיחות מוסר לתלמידים.
היה בקי בתורת הרמח"ל. בשנת 1934 ההדיר והוציא לאור את ספרו של הרמח"ל "דרך השם", והוסיף עליו את פירושו "אור הדרך" וכן "שבילי הדרך" – מקבילות משאר ספרי הרמח"ל. בשנת 1936 הוציא לאור את "ילקוט ידיעות האמת" בשני חלקים, הכוללים כמה מספרי הרמח"ל.
נספה במחנה ההשמדה אושוויץ, בתחילת חודש תמוז תש"ב (1942).
הערות שוליים

↑  מאיר וונדר, אנציקלופדיה לחכמי גליציה, ח"א, תשל"ח. עמ' 478.
| --- | --- |
בקרת זהויות :  NLI: 987007311352905171  GND: 1077019416  VIAF: 241272532   WorldCat (עם VIAF): 241272532
יונגפרנהיידה

| --- | --- |

 מידע כללי
 תאריך הקמה:  1926 
 אדריכל:  ארווין בארט 
 נתונים ומידות
 שטח:  200 הקטאר
 מיקום
 מדינה:  גרמניה גרמניה
 מיקום:  שרלוטנבורג-וילמרסדורף 
 קואורדינטות:  52°32′35″N 13°17′13″E﻿ / ﻿52.543°N 13.287°E﻿ / 52.543; 13.287
  (למפת ברלין מוגדלת) יונגפרנהיידה(למפת ברלין רגילה) יונגפרנהיידה
 
מגדל מים בפארק יונגפרנהיידה
יונגפרנהיידה (בגרמנית: Jungfernheide, שמשמעו "שדה בור") הוא אזור של יער ושטחי אדמה בברלין באזור שרלוטנבורג-נורד, חלק מרובע שרלוטנבורג-וילמרסדורף. בעבר היה יונגפרנהיידה שטח מיוער גדול אך הוא הצטמצם עקב פיתוח ושימוש צבאי. נמל התעופה ברלין טגל שנסגר עמד בו. כעת נמצא פארק יונגפרנהיידה מדרום לאזור היער, ואזור גדול יותר, מיוער, נמצא בין נמל התעופה לאגם טגל.
עם הקמת ברלין רבתי ב-1920 צורפו לשרלוטנבורג הרבעים לשעבר הרשטראסה (Heerstraße) ויונגפרנהיידה והיא הפכה לרובע השביעי של ברלין.
שם הפארק

שם האזור הוא שילוב המילה Heide, שמשמעותה "שדה בור", ו-Jungfer, שמשמעותה "אצילה צעירה" או "עלמה" (כפי ש-Junker משמעו אציל צעיר) מהמנזר הבנדיקטיני שהיה בשפנדאו משנת 1269 עד המאה ה-16 והייתה בעלת האזור. רחוב Nonnendamm מתייחס גם לנזירות של שפנדאו.
היסטוריה > יער ושטחי ציד

היער והאדמות ממזרח לשפנדאו היו שטח ציד מלכותי עד 1800. ב-1823 הוגדרו אזורי היער שרלוטנבורג וטגל כנחלה (Gutsbezirk).
היסטוריה > שימוש צבאי

משנת 1824 שימש יונגפרנהיידה לתרגילים צבאיים ולירי. בשנת 1828 העביר פרידריך ויליאם השלישי מפרוסיה את מגרשי הארטילריה של רייניקנדורף ליונגפרנהיידה. בין 1896 ל-1901 נבנו צריפים עבור גדוד ספינות האוויר לופטשיפר-גדוד ברלין-יונגפרנהיידה.
היסטוריה > תחבורה ציבורית

תחנת הרכבת ברלין יונגפרנהיידה נפתחה ב-1877. בשנה זו הושלם הקטע המערבי של הרינגבאן של ברלין, שנבנה בעיקר למטרות צבאיות. שירות רכבת S בין יונגפרנהיידה לתחנת ברלין זוננאלה (Sonnenallee) הופסק מ-1980 עד 1997, בין השאר בגלל חומת ברלין. מאז הפתיחה מחדש, יונגפרנהיידה היא צומת מרכזי בצפון מערב ברלין ומציעה מעבר בין הרינגבאן, U7 (הרכבת התחתית של ברלין), רכבות אזוריות, אוטובוסים מקומיים ואוטובוסים מהירים לנמל התעופה ברלין טגל הסמוך. נמל התעופה טגל נבנה לאחר מלחמת העולם השנייה באזור שדה הבור של היונגפרנהיידה.
היסטוריה > אספקת מים

בשנת 1896 נפתח מפעל המים יונגפרנהיידה, שסיפק מי שתייה מאגם טגל. המפעל נסגר ב-2001.
פארק

היונגפרנהיידה ממוקם על 146 הקטאר בין תעלת הספינות ברלין-שפנדאו לבין סכר הקר (Heckerdamm), והוא תחום במערב על ידי דרך יונגפרנהיידה (Jungfernheideweg) ובמזרח על ידי אוטובאן (Bundesautobahn) מספר 111.
הערות שוליים

↑  Detailed plans for the airship battalion in the archives of the Architecture Museum of the Technical University of Berlin
אנדרטה לזכר קרל לודוויג פרידריך פון הינקלדיי בפארק יונגפרנהיידה
מראה היונגפרנהיידה עם מגדל המים
טמאש הלר

זהו שם הונגרי; שם המשפחה הוא .
| --- | --- |

 לידה:  19 בנובמבר 1946 (בן 77) דברצן, הונגריה 
 מדינה:  הונגריה 
 פרסים והוקרה:  אמן מצטיין של הונגריה (2006) 
 פרופיל ב-IMDb
 
טמאש הלר (בהונגרית: Heller Tamás; נולד בדברצן, 19 בנובמבר 1946) הוא שחקן, פרפורמר, מלחין, פזמונאי, יהודי-הונגרי זוכה פרס האמן המצטיין.
ביוגרפיה

הלר נולד במשפחה יהודית בעיר דברצן. הוא התוודע ליסודות המשחק על במת הילדים המפורסמת של מרתה פנייש (יחד עם השחקנית בורי קאלאי). בשנת 1965 נרשם עם האנסמבל פריצ'קה לתוכנית הטלוויזיה "מי יודע מה?" אבל הם הודחו בחצי הגמר. לאחר סיום לימודיו בגימנסיה למד ככל הנראה צילום ואחר כך שירת בצבא ההונגרי.
בין השנים 1972–1978 שיחק ב"תיאטרון צ'וקונאי של דברצן". לאחר מכן עבר לבודפשט ומשנת 1978 עד 2012 היה חבר בלהקת השחקנים של בימת מיקרוסקופ. המגוון של תפקידי דמיות הפרוזה שלו ואלה של הקברט המוזיקלי בולטים על הבמה ההונגרית. לאחרונה הוא כותב בעצמו את המילים והמוזיקה של שיריו.
תפקידי תיאטרון > תיאטרון צ'וקונאי של דברצן

קנדר – אב: קברט – מנחה
קרלו גולדוני: משרתם של שני אדונים – טרופאלדינו
ברטולט ברכט – וייל: אופרה בגרוש – מתיאס לפאס
פאל אברהם: נשף בסאבוי – מוסטפא ביי
תפקידי תיאטרון > בימת מיקרוסקופ

Ádám és Éva
Csak semmi duma!
Az élet lapos oldala - Bajor-kabaré
Hej, halihó!
Hogy volt?
Hopp, te Zsiga!
Kelet ez nekünk?
Két úr szolgája
Kihajolni veszélyes!
Közös bűnnek túrós a háta
Le vagytok szavazva!
Leggyengébb láncszemek
Magasztár?
Mikor lesz elegünk?
A Mikroszkóp fantomja
Nyerünk vagy nyelünk
Röhej az egész
Sasazértis
Szakíts, ha bírsz!
Széllel szembe...
Szeplős Pötyi
A tenor háza
Türelmes zóna
Ügynökök kíméljenek!
Valakit visz a vicc
Vigyázz NATO, jön a magyar!
Zsebrepacsi
סרטיו > בטלוויזיה

מסכות (1981)
בעור המלאך (1990)
כלב פרטי (1993 )
פמיליה בע"מ (1993)
האנשים הקשים ביותר (2000)
כלבים
ספרו

בסטס הלר (Bests Heller). חמישים שנה על הבמה. בן שיחו של טמאש הלר הוא איסטוון שאפראן ; 2015
פרסים

טבעת מיקרוסקופ (1993)
פרס הרדיו ההונגרי (1995)
צלב קטן של מסדר הכבוד של הרפובליקה של הונגריה (1995)
צלב הקצינים של מסדר הכבוד של הרפובליקה של הונגריה (2004)
פרס האמן המצטיין (2006)
לקריאה נוספת

לקסיקון הונגרי לאמנות הבמה.
טמאש הלר Jegy.hu
טמאש הלר: "הז'אנר הזה הוא מקצוע" fidelio.hu, בדצמבר 2013
הערות שוליים

↑  "Heller Tamás színművész megírta élete történetét, aki a könyv születéséről beszélt. | Breuerpress International". Breuerpress International (בהונגרית).
↑  Heller Tamás színművész megírta élete történetét, aki a könyv születéséről beszélt breuerpress.com, 2015. június 19.
טמפלטון פק

| --- | --- |
 יוצרים:  פרנק לופו וסטיבן ג'יי קאנל
 גילום הדמות:  טים דוניגן (בפרק הפיילוט), דירק בנדיקט (בסדרה), בראדלי קופר (בסרט)
 מידע
 תאריך לידה:  7 בדצמבר 1950 
 מקצוע:  חייל, שכיר חרב
 אזרחות:  ארצות הברית
 
לוטננט טמפלטון ארתור פק הוא דמות בדיונית ואחד מתוך ארבעה פרוטגוניסטים מתוך סדרת הפעולה והרפתקאות הומוריסטית אמריקאית "צוות לעניין", שגולמה בידי דירק בנדיקט. פק, המזוהה כגיבור מלחמה, מכונה לעיתים קרובות (The) Faceman או בפשטות Face. למרות שהיוצרים סטיבן ג'יי קאנל ופרנק לופו חשבו על בנדיקט לתפקיד, מנהלי האולפנים התעקשו בתחילה שהתפקיד ילוהק אחרת. טים דוניגן שיחק את התפקיד בפרק הפיילוט, אך לאחר השלמתו, אותם בכירים חשבו שהוא נראה צעיר מכדי להיות וטרן יוצא מלחמת וייטנאם. בגובה 6'5 אינץ' (196 ס"מ), דוניגן היה גם גבוה בהרבה משאר צוות השחקנים, במיוחד משרירן הצוות בי. איי בראקוס (מיסטר טי) (גובה 5'10 (178 ס"מ) הוא הוחלף על ידי בנדיקט לשארית הסדרה. בראדלי קופר גילם את הדמות בסרט (צוות לעניין (סרט)) בעוד בנדיקט הופיע תפקיד קמע בסצנה שאחרי הכתוביות.
כינוי ונקודת ההתחלה

הכינוי המלא של הדמות משתנה במדיות השונות. כשהוא הוצג בפיילוט ובפרקים רבים אחרים, כינויו ניתן בבירור בתור "The Faceman". דוגמאות אחרות מורידות את "ה" ("the"). תסריטים רבים של פרקים מוקדמים ציינו את הדמות כ"Faceman". בחומר מודפס אחר, הוא מכונה לפעמים "The Face". בסרט משנת 2010, הוא כונה "Faceman", כששוב השמיטו את ה"the". מקורו של השם "Faceman" הוא במונח סלנג פופולרי ששימש תלמידות לתלמידים מושכים במהלך שנות התיכון של סטיבן ג'יי קאנל, כלומר "Look at that faceman" כמו ב"Look at that good looking boy"; מישהו חתיך.
שם הדמות במדינות אחרות

במספר מדינות דוברות ספרדית, הכינוי שלו הוא "Fas", שמקורו בפאסינאדור ("fascinater") כשהתחיל להיות מכונה כך בפרק הפיילוט ובפרק "Black Day at Bad Rock" בין פרקים רבים, רבים אחרים.
בספרד, הכינוי שלו היה "Fénix" ("Phoenix").
באיטליה, קראו לו "סברלה" ("סטירה"), המהווה "פאצ'יה דה סברלה" סלנג איטלקי ל"נבל חביב".
בברזיל, הכינוי שלו היה "Cara-de-Pau" (בצורה מילולית "פניי עץ", סלנג פורטוגזי לחצוף, יקיר או אפילו אידיוט).
בפולין, הכינוי שלו היה "Buźka" ("פנים חמודות") בדומה למקבילו ההונגרי, Szépfiú.
בצרפת, הכינוי שלו היה "futé", שתואם ל"חכם".
ברוסיה, הכינוי שלו היה "Красавчик", כלומר נאה.
בקוריאה, הכינוי שלו היה "멋쟁이", כלומר נאה ומלא בסטייל.
בטאיוואן, הכינוי שלו היה "小白", שזה כמו "小白臉", שפשוטו כמשמעו זה "פנים קטנות לבנות", ביטוי המשמש לתיאור גבר נאה, מפונק ומלוטש.
בהונגריה, הכינוי שלו היה "Szépfiú" (בחור יפה)
בישראל, הכינוי שלו היה "פנים" (התרגום המילולי לFace).
בארגנטינה, הכינוי שלו היה "faz"
כלי רכב

בסדרה, פק נהג בשברולט קורבט לבנה משנת 1984, (שוחררה ב-1983) עם פנים בצבע אדום ופס אדום לאורך המכונית (כדי להתאים לטנדר של בי. איי). הוא מצויד ברדיו CB וטלפון נייד. לוחית הרישוי הייתה S967238 בפרק מהעונה השנייה The Taxicab Wars", ולאחר מכן שונתה ל-1HJG851. המכונית הופיעה לראשונה בפרק מהעונה השנייה "The Taxicab Wars". בנוסף למספר הופעות קמע בפרקים אחרים, המכונית הוצגה באופן בולט במספר פרקים, כולל בפרק מהעונה השנייה "Chopping Spree", שם היא שימשה כפיתיון בניסיון לתפוס גנבי מכוניות. ההופעה הסופית של המכונית הייתה בפתיחת העונה החמישית בפרק "Dishpan Man", שם היא נשמעת מחוץ למסך, ומתרסקת כאשר החבר החמישי פרנקי סנטנה נותן לפייס עצות רעות לגבי תיקון הבלמים הפגומים. עם זאת, מכיוון שגם תכישיטיו של בי. איי ניזוקים עקב עצות רעות דומות ובכל זאת מופיעים שוב בפרקים הבאים, אף פעם לא הובהר אם הקורבט ניזוקה קשה מכדי לנהוג מאותה נקודה ואילך, או שפשוט לא הופיעה במקרה בפרקים נוספים בעונה החמישית לפני הפסקת הסדרה.
הסרט של 2010

בסרט משנת 2010, פק מגולם על ידי בראדלי קופר. כמו בי. איי, חניבעל ומרדוק, גם לו יש קעקוע של צבא ריינג'ר (על זרועו הימנית). כמו בסדרת הטלוויזיה, פייס מתואר כגבר נאה עם דיבור חלק, אך מוצג גם מנהל מערכת יחסים עם קפטן צ'ריסה סוסה ג'סיקה בייל, שרודפת אחריי צוות לעניין לאחר שנמלטו מהכלא. לאורך הסרט, פייס מתבגר מג'וקר רודף נשים לערמומי מקצוען עד כדי כך שבשיאו של הסרט, הוא, ולא חניבעל, מתכנן את הגאולה המשפטית של צוות לעניין. פייס מתכנן את המשימה על סמך משחק ביטחון קלאסי הכולל מנופים וארגזי משלוח, והכולל ירי של מרדוק בראשו. בי. איי מתחרט בתחילה על הסתמכות הצוות על פייס, אבל משנה את דעתו לאחר שנודע להם שסוסה הבריחה מפתח לפיו של פייס עם נשיקה. פייס גם מראה בגרות ניכרת כשהוא מקבל את העונש שלו, במקום לאפשר לחניבעל לקחת את מלוא האשמה. פייס מסיים את הסרט באמרת הכנף של חניבעל, "אני אוהב את זה כשתוכנית מצליחה" ("I love it when a plan comes together." לבנדיקט הייתה הופעת קמע קטנה, שלפי הדיווחים הוא התחרט עליה. בסצנה שלפני הבריחה של פייס מבית המעצר המשמעתי, הוא (קופר) מתקרב למיטת שיזוף, ושואל את דמותו של בנדיקט מה לעשות עם הפנים שלו. בנדיקט עונה "אתה לא מתעסק עם זה, ילד." ("You don't mess with it, kid.")
הערות שוליים

↑  "Mind Games", Season Four, Episode Nine
↑  Jerry Buck (1989-01-04) "Tim Dunigan Plays a Different 'Davy Crockett'". Associated Press
↑  THE A-TEAM synopsis, web.archive.org, ‏2012-04-08
↑  The A-Team fan club (U.K. version) newsletter; 1986
↑  A-Team Online - Face, web.archive.org, ‏2010-05-11
↑  Dirk Benedict criticises 'BSG' remake, Digital Spy, ‏2010-05-17 (באנגלית בריטית)
יוסטין הובנר

יוסטין קווינסי הובנר (בהולנדית ובאינדונזית: Justin Quincy Hubner; נולד ב-14 בספטמבר 2003 בדן בוס שבהולנד) הוא כדורגלן הולנדי-אינדונזי המשחק בעמדת הבלם בקבוצת וולברהמפטון וונדררס מהפרמייר ליג ובנבחרת אינדונזיה.
קריירת מועדונים

הובנר גדל במחלקות הנוער של ברבנט יונייטד, וילם II, דן בוס. ב-19 בפברואר 2020 עבר למחלקת הנוער של וולברהמפטון וונדררס. ב-1 בפברואר 2023 חתם על חוזה חדש לשנתיים וחצי במועדון.
ג'נר גדל במחלקות הנוער של IJFC, אייאקס ואוטרכט. בשנת 2022 החל לשחק בקבוצת המילואים של אוטרכט.
קריירה בינלאומית

ב-2 בינואר 2024 ערך הובנר את הופעת הבכורה שלו בנבחרת אינדונזיה, בהפסד 4-0 לנבחרת לוב במשחק ידידות.
נכלל בסגל נבחרת אינדונזיה לטורניר גביע אסיה 2023.
הערות שוליים

↑  Wolves can confirm the signing of exciting young Dutch defender Justin Hubner from FC Den Bosch. באתר הרשמי של וולברהמפטון וונדררס, 19 בפברואר 2020 (באנגלית)
↑  Hubner extends Wolves stay באתר הרשמי של וולברהמפטון וונדררס, 1 בפברואר 2023 (באנגלית)
↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אינדונזיה – גביע אסיה בכדורגל 2023 |
| --- | --- | --- |
|  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג |  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג | אינדונזיה |
יוסטוס ליפסיוס

| --- | --- |

 לידה:  18 באוקטובר 1547 אובריג'ס, בלגיה 
 פטירה:  23 במרץ 1606 (בגיל 58) לוון, ארצות השפלה הספרדיות 
 ענף מדעי:  בלשנות
 מקום מגורים:  בלגיה
 מקום לימודים:  האוניברסיטה הישנה של לוון  האוניברסיטה הקתולית הצרפתית של לוון 
 מוסדות:  אוניברסיטת ליידן (15 באפריל 1578–1591) 
 תלמידי דוקטורט:  Erycius Puteanus 
 תרומות עיקריות
 מחקרים בהקשר לעבודות של סנקה, טקיטוס ומחברים רומאים נוספים
 
יוסטוס ליפסיוס (בהולנדית: Justus Lipsius;‏ 18 באוקטובר 1547 – 23 במרץ 1606) היה פילולוג, פילוסוף והומניסט פלמי.
ביוגרפיה

נולד בבראבנט (כיום מחוז ברבאנט הפלמית שבבלגיה), נשלח על ידי הוריו לקולג' של מסדר הישועים בעיר קלן שבגרמניה, ואחר כך למד באוניברסיטת לוון. הוא שימש כמזכירו של הקרדינל דה גראנוול ברומא ושהה שם שנתיים שבמרוצתן הקדיש את זמנו הפנוי ללימוד ספרות לטינית, ובחן כתבי יד עתיקים בותיקן.
ב-1570 ביקר בארצות השפלה, בגרמניה, באוסטריה ובבוהמיה, וחזר לעיר לוון. אך בעקבות מלחמת שמונים השנים בין המורדים ההולנדים לבין הספרדים, נאלץ לעבור להולנד וב-1579 התמנה לפרופסור להיסטוריה באוניברסיטת ליידן, שם נחשב לתומך הקלוויניזם.
הוא נשאר בליידן אחת עשרה שנה - תקופה שבה כתב את החשובות שביצירותיו. בין היתר, הכין לפרסום את ספרו "סנקה" וערך ופרסם את ספרו "טקיטוס" שיצא לאור במספר מהדורות. בחלקן היו אלה עבודות מחקר ובחלקן היוו אוסף של כתבי המחברים הקלאסיים של העת העתיקה.
ב- 1589 פרסם את מחקרו "על הפוליטיקה", שבו הטיף לאיחודן של הדתות הקתולית והפרוטסטנטית. הוא הוסיף וטען שאם כי לימד במדינה המטיפה לסובלנות דתית, אין מקום ליותר מאשר דת אחת שהיא דת המדינה, וכי על הממשלה לאכוף דת זו באמצעות "האש והחרב". דבריו אלה עוררו את חמתם של הפרוטסטנטים, והוא ניצל בזכות הרשויות של ליידן שגרסו כי הביטוי "האש והחרב" אינו אלא דימוי לפעילות נמרצת.
באביב 1590 עזב את ליידן באמתלה שהוא נוסע למעיינות הרפואיים של העיר ספא (כיום במחוז ולוניה בבלגיה), אך נסע למיינץ שבגרמניה, שם שב לזרועותיה של הכנסייה הקתולית. מאורע זה עורר עניין רב בעולם הקתולי, והוא הוזמן לחצרות נסיכים ולאוניברסיטאות באיטליה, באוסטריה ובספרד. הוא העדיף להישאר בארצו והתמנה לפרופסור ללטינית באוניברסיטת לוון. אך במהרה התמנה ליועצו של פליפה השני, מלך ספרד, עסק בהיסטוריוגרפיה ושימש כיועץ גם לאלברכט השביעי, ארכידוכס אוסטריה. ב- 1605 פרסם ספר שהיה בבחינת מבוא להיסטוריה של ברבאנט.
יוסטוס ליפסיוס נפטר בלוון כתוצאה ממחלת כבד. רחוב בבריסל נקרא על שמו, וב-1990 הבניין שהוקם במקום שבו היה רחוב זה כדי לשמש כמטה האיחוד האירופי נקרא בניין יוסטוס ליפסיוס. פסלו ניצב בחזיתו של בניין זה.
מורשתו

רעיונותיו בדבר האזרח האידיאלי - אדם הפועל מתוך היגיון השולט בעצמו וברגשותיו והמוכן להיאבק למען דעותיו, מצאו הסכמה בקרב המלומדים של תקופת הרפורמציה הפרוטסטנטית. השקפתו זו, שבאה על ביטויה בפוליטיקה, גורסת גישה רציונלית מצד המדינה והמנגנון הממשלתי כלפי הנתינים. הוא הטיף גם למען הגנה צבאית חזקה. עקרונות אלה מונחים ביסודה של המדינה המודרנית.
יוסטוס ליפסיוס פרסם יצירות רבות בנושאים רבים ושונים ובהם דת, פוליטיקה, פילוסופיה והעת העתיקה, וניהל התכתבות ענפה עם מלומדים אחרים. הוא כתב מספר יצירות שמטרתן הייתה להחיות את האסכולה הסטואית ברוח הנצרות, שהמפורסמת שבהן היא "על ההתמדה". גרסתו הסטואית של ליפסיוס השפיעה על מספר הוגי דעות בני זמננו ויצרה את התנועה האינטלקטואלית של הנאו-סטואיציזם.
אומרים כי ליפסיוס היה אדם בעל מזג נעים אם כי עבר תקופות של מלנכוליה. הוא לא אהב מוזיקה אך העריץ כלבים ופרחים, ובייחוד את פרחי הצבעוני. הצייר פטר פאול רובנס, שהיה ידידו ותלמידו של ליפסיוס, צייר את עצמו עומד לצדו כאשר הוא מלמד שניים מתלמידיו, ובהם פיליפ רובנס, שהיה אחיו של צייר מפורסם זה. תמונה זו שצוירה ב-1615 מוצגת בפאלאצו פיטי בפירנצה.
ראו גם

מידות טובות
חוג השברים הקלאסי

בתורת החוגים, חוג השברים הקלאסי של חוג  R הוא הרחבה שבה כל איבר רגולרי של החוג המקורי הוא הפיך. חוג השברים הקלאסי קיים אם ורק אם החוג מקיים את תנאי אורה על איברים רגולריים. חוג השברים הקלאסי, כשהוא קיים, מוכל בחוג השברים המקסימלי.
רקע

הבנייה הקלאסית של שדה המספרים הרציונליים כשדה השברים של חוג המספרים השלמים מדגימה תופעה כללית בתורת החוגים הקומוטטיביים: כל תחום שלמות אפשר לשכן בשדה. כלומר, תחום שלמות אפשר להרחיב לחוג שאינו גדול מדי (כל איבר שלו הוא מנה של איברים מן התחום) ואינו קטן מדי (לכל איבר שלו יש בחוג הפכי). חוג השברים הקלאסי נועד להרחיב את התופעה הזו לחוגים לא קומוטטיביים.
הגדרה

חוג השברים הקלאסי (הימני) של חוג  R הוא הרחבה  \ R\subseteq Q המקיימת שני תנאים: כל איבר רגולרי (היינו, שאינו מחלק אפס) של  R הוא הפיך ב- Q; וכל איבר של  Q הוא מהצורה  \ ab^{-1} כאשר  \ a,b\in R ו- b רגולרי. אם חוג השברים הקלאסי קיים, אז הוא יחיד עד כדי איזומורפיזם.
חוג השברים הקלאסי קיים אם ורק אם  R מקיים את תנאי אורה (ביחס לאוסף האיברים הרגולריים): לכל  a,b כך ש- b רגולרי, קיים איבר רגולרי  y כך ש- \ 0\neq ay\in bR. לדוגמה, כל חוג ראשוני נתרי (ימני) וכל חוג ראשוני בעל זהויות מקיימים את התנאי, ולכן יש להם חוג שברים קלאסי.